སྟོན་པའི་འཁྲུངས་རབས་ཤིག་ནང་བྲམ་ཟེ་ཞིག་གི་སློབ་མར་སྐྱེ་བ་བཞེས་པ་དང་།བླ་མ་དེས་རང་གི་སློབ་མ་ཚང་མ་རྐུན་མ་རྐུ་བར་གཏོང་གི་ཡོད་ཅིང་།དེའི་རྒྱུ་མཚན་ནི་འཛམ་གླིང་འདི་ཚངས་པས་བསྐྲུན་པ་ཡིན་ཅིང་།ང་ཚོ་བྲམ་ཟེའམ་ཚངས་པའི་སྲས་ཡིན་པས་རང་གི་ཕ་ལ་བཀའ་སྐོར་མེད་པར་ཁོང་གི་རྒྱུ་དངོས་རྣམས་ལེན་ན་རྐུན་མ་རྐུས་པ་མ་རེད་ཅེས་རྒྱུ་མཚན་བཀོད་པ་རེད།སྟོན་པས་བླ་མ་དེའི་བཀའ་ཁས་ལེན་མ་གནང་བར་མ་སྦྱིན་པར་ལེན་པ་ནི་ནམ་ཡང་ཆོས་དང་མཐུན་པ་ཞིག་མ་རེད་ཅེས་གསུངས་ཏེ་རྐུན་མ་རྐུས་ན་མ་འགྲིག་པ་དང་གཞན་ལ་གནོད་པ་སོགས་རྒྱུ་མཚན་མང་པོ་གསུངས་པ་རེད།ཕྱིས་སུ་སྟོན་པ་བླ་མ་དེའི་སློབ་མ་དྲག་ཤོས་ཤིག་ལ་གྱུར་བ་རེད།།